Publication: Magyar Közlöny
Issue: MK-1999-82 (Year: 1999, Number: 82)
Era: 1990-2004
Section: a 15/1999. (IX. 15.) NKÖM rendelethez
Paragraph Index: 1049

3. A szakképzésben való részvétel feltételei: középiskolai végzettség, alapműveltségi vizsga (érettségi) Egészségügyi követelmények: A hallgatóknak a szakképzésre való beiskolázás előtt egészségügyi felülvizsgálaton kell részt venni, amely a szakma területén szükséges és elengedhetetlen fiziológiai, személyi és intellektuális képességeit és készségeit vizsgálja, értékeli, és alkalmasságukról dönt. A szakma gyakorlásához szükséges személyiségvonások: — általános és szakmai intelligencia, — szakmai igényesség, — nagyfokú kézügyesség, magas esztétikai érzék, — magas fokú rajzkészség, szerkesztési ismeret, — forma- és térlátás, — jó megfigyelőképesség, — becsületesség, megbízhatóság és felelősségvállalás. II. A szakképesítés munkaterülete

Source: https://magyarkozlony.hu/hivatalos-lapok/e045ccac4793d0dff6af0a3ee061016faa050af5/dokumentumok/959ee26d4cdceef1248693e3ba581a07b54ec3ff/letoltes